Document ID: 32014R0696

UREDBA KOMISIJE (EU) br. 696/2014
оd 24. lipnja 2014.
o izmjeni Uredbe (EZ) br. 1881/2006 u pogledu najveće dopuštene količine eruka kiseline u biljnim uljima i mastima te hrani koja sadržava biljna ulja i masti
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3.,
budući da:
(1)
Uredbom Komisije (EZ) br. 1881/2006 (2) utvrđuju se najveće dopuštene količine određenih kontaminanata u hrani.
(2)
Najveća dopuštena količina eruka kiseline u uljima i mastima koji su kao takvi namijenjeni prehrani ljudi te u hrani koja sadržava dodana ulja i masti utvrđena je Direktivom Vijeća 76/621/EEZ (3). Eruka kiselina je prirodni biljni toksin koji je kontaminant u skladu s definicijom kontaminanta iz Uredbe (EEZ) br. 315/93 jer je prisutnost eruka kiseline u hrani rezultat poljoprivredne proizvodnje, konkretno izbora sorte. Radi pojednostavnjenja zakonodavstva primjereno je utvrditi najveće dopuštene količine eruka kiseline u Uredbi (EZ) br. 1881/2006. Nadalje je primjereno uskladiti odredbe za hranu sa sadržajem masti od 5 % ili manjim od 5 %. Direktiva 76/621/EEZ zatim se stavlja izvan snage novim neovisnim pravnim aktom.
(3)
Znanstveni odbor za hranu u svojem je mišljenju o ključnim zahtjevima za početnu i prijelaznu hranu za dojenčad (4) izraženom 17. rujna 1993. naglasio primjerenost najveće dopuštene količine eruka kiseline.
(4)
Stroža najveća dopuštena količina eruka kiseline u početnoj i prijelaznoj hrani za dojenčad utvrđena je Direktivom Komisije 2006/141/EZ te je potrebno navedenu maksimalnu razinu navesti i u Uredbi (EZ) br. 1881/2006. (5)
(5)
Uredbu (EZ) br. 1881/2006 treba stoga na odgovarajući način izmijeniti.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U Prilogu Uredbi (EZ) br. 1881/2006 dodaje se sljedeći odjeljak 8. „Sadržani biljni toksini”.
„Odjeljak 8.: Sadržani biljni toksini
Hrana (1)
Najveće dopuštene količine (g/kg)
8.1.
Eruka kiselina
8.1.1.
Biljna ulja i masti
50 (6)
8.1.2.
Hrana koja sadržava dodana biljna ulja i masti, osim hrane iz točke 8.1.3.
50 (6)
8.1.3.
Početna i prijelazna hrana za dojenčad (8)
10 (6)
Članak 2.
Stupanje na snagu i primjena
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. srpnja 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. lipnja 2014.

Labels: 0
1
17
20